《题画册》
清代·沈名荪

篷开猎猎风脚，舵曳瀰瀰浪痕。杜宇飞边蜀道，哀猿啼处荆门。

远红夕照千里，浓绿垂杨几村。已到落帆亭下，客心还怕黄昏。

作者简介：浙江钱塘人，字涧芳，又字涧房。康熙二十九年举人。后谒选得湖南攸县知县，以年老见斥，卒于京师。工诗。少从王士禛游，与查慎行、朱昆田友善。曾与昆田同编《南史识小录》、《北史识小录》。另有《梵夹集》、《蛾术堂文集》、《冰脂集》等。